cyanic-selkie/wikianc huggingface dataset:
Ναυμαχία της Λήμνου
Η ναυμαχία της Λήμνου στις 5 Ιανουαρίου 1913, ήταν η δεύτερη από τις δύο μεγάλες ναυμαχίες μεταξύ του Ελληνικού Βασιλικού Ναυτικού και του Οθωμανικού Στόλου κατά τον Α' Βαλκανικό Πόλεμο που πραγματοποιήθηκε στην περιοχή της νήσου Λήμνου, εξ ου και η ονομασία της. Η ναυμαχία έληξε με νίκη του ελληνικού στόλου και τον εγκλεισμό του οθωμανικού εντός των Δαρδανελίων στη δεκαετία που ακολούθησε.
Αποτελέσματα
Η απόσυρση του οθωμανικού στόλου στα στενά των Δαρδανελλίων επιβεβαιώθηκε από τον Ανθυποπλοίαρχο Μιχαήλ Μουτούση και το Σημαιοφόρο Αριστείδη Μωραϊτίνη στις 24 Ιανουαρίου 1913, οι οποίοι σε μια αποστολή της ναυτικής αεροπορίας, με υδροπλάνο τύπου Μωρίς Φαρμάν εντόπισαν τον εχθρικό στόλο στη ναυτική βάση Nagara. Κατά τη διάρκεια της πτήσης τους σχεδίασαν ένα ακριβές διάγραμμα των θέσεων του οθωμανικού στόλου, εναντίον του οποίου έριξαν τέσσερις βόμβες. Οι Μουτούσης και Μωραϊτίνης διένησαν μία διαδρομή πάνω από 180 χιλιόμετρα, διάρκειας 2 ωρών και 20 λεπτών για να ολοκληρώσουν την αποστολή τους, η οποία αναφέρθηκε ευρέως τόσο στον Ελληνικό όσο και στο Διεθνή Τύπο.
Το αποτέλεσμα του αγώνα συνετέλεσε στο μέγιστο βαθμό ώστε η Ελλάδα να μπει στον πρώτο παγκόσμιο πόλεμο δύο χρόνια αργότερα, στο πλευρό των συμμάχων όπου ο τότε Πρωθυπουργός Ελευθέριος Βενιζέλος μετά την έκβαση του πολέμου πέτυχε έναν τεράστιο διπλωματικό και πολιτικό θρίαμβο και δημιούργησε μια Ελλάδα που μόνο τα όνειρα των ποιητών του έθνους μπορούσαν να συλλάβουν, μέχρι να εμφανιστεί ξανά ο πατροπαράδοτος εχθρός της χώρας, ο διχασμός.
Το στρατηγικό αποτέλεσμα της ναυμαχίας ήταν ο Τουρκικός στόλος να μην επιχειρήσει ξανά έξω από τα Δαρδανέλλια κατά τη διάρκεια των ετών που ακολούθησαν, αφήνοντας την κυριαρχία του Αιγαίου στην Ελληνικό στόλο.
Πηγές
Λημνος Κατηγορία:Ιστορία της Λήμνου Κατηγορία:1913
Σιδηροδρομικός Σταθμός Αμαλίας
Ο Σιδηροδρομικός Σταθμός Αμαλίας ήταν σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά Λιμένα - Πλατέος, στη χιλιομετρική θέση 18,800 από Πειραιά Λιμένα. Εγκαινιάστηκε στις 8 Μαρτίου 1904 και χρησιμοποιούταν ως υπηρεσιακή στάση για το προσωπικό των Σιδηροδρόμων Ελληνικού Κράτους και μετέπειτα του Ο.Σ.Ε..
Ο σταθμός Αμαλίας βρισκόταν στους Αγίους Αναργύρους Αττικής, ενώ όφειλε την ονομασία του στη βασίλισσα Αμαλία, η εξοχική κατοικία (πύργος) της οποίας είχε κτιστεί πλησίον του σταθμού. Έκλεισε σε άγνωστη ημερομηνία και σήμερα δεν υφίσταται ίχνος του, καθώς ο σταθμός κατεδαφίστηκε τη δεκαετία του 1990 προκειμένου να διευρυνθεί ο σιδηροδρομικός διάδρομος. Επαναλειτούργησε στις 27 Φεβρουαρίου του 2014, ως νέος σταθμός του προαστιακού δικτύου Αττικής του Ο.Σ.Ε., με το όνομα Λυκότρυπα ή Κάτω Αχαρναί, στην πλατεία Μέριμνας (Κωνσταντινουπόλεως και Καπετάν Καρατζά)
Αμαλία Αμαλία Αμαλία
Σοσιεδάδ Ντεπορτίβα Κομποστέλα
Η  Σοσιεδάδ Ντεπορτίβο Κομποστέλα είναι ισπανική ποδοσφαιρική ομάδα από την Σαντιάγο ντε Κομποστέλα, στην αυτόνομη κοινότητα της Γαλικίας. Ιδρύθηκε το 1962. Έδρα της ομάδας είναι το Estadio Multiusos de San Lázaro, χωρητικότητας 14000 θεατών. Συμμετέχει στη Σεγούντα Ντιβιζιόν Β'. Μετράει 4 συμμετοχές στη Πριμέρα Ντιβιζιόν, 7 στη Σεγούντα Ντιβιζιόν και 11 στη Σεγούντα Ντιβιζιόν Β'.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1962
Μαχμούντ Νουκράσι Πασάς
Ο Μαχμούντ Φαχμί Νουκράσι Πασάς (1888 - 1948) ( Αραβικά : محمود فهمى النقراشى باشا ), ήταν Αιγύπτιος πολιτικός - πρωθυπουργός.
Υπήρξε ηγέτης του κόμματος Σάαντ. Διετέλεσε πρωθυπουργός και υπουργός Εξωτερικών της Αιγύπτου, μετά την δολοφονία του πρωθυπουργού Άχμεντ Μάχιρ Πασά, μεταξύ των ετών 1945 και 1946. Ακολούθως ανέλαβε ξανά από το 1946 μέχρι το 1948. Το 1948 ανέλαβε επίσης και στρατιωτικός διοικητής της Αιγύπτου. Όταν τότε οι Βρετανοί αποχώρησαν από την Παλαιστίνη, οι αιγυπτιακές δυνάμεις μαζί με στρατεύματα άλλων αραβικών χωρών εισέβαλαν στη Παλαιστίνη.
Καράμαλλος
Ο Καράμαλλος, πιθανότατα ψευδώνυμο συνηθισμένο για μίμους, ήταν από την Αλεξάνδρεια και η φήμη είχε φτάσει έως την Κωνσταντινούπολη, είχε δώσει παραστάσεις στον Ιππόδρομο της Κωνσταντινούπολης. Αναφέρεται το 520 όταν οι οπαδοί των Πρασίνων απαίτησαν να ανέβει να παίξει ενώ οι Βενέτων ζήτησαν τον Πορφύριο επίσης από την Αλεξάνδρεια. Άγνωστο ποιος από τους δύο τελικά έπαιξε.
Μαχμούντ Νουκράσι Πασάς
Στο τέλος του ίδιου έτους στις 28 Δεκεμβρίου του 1948, ευρισκόμενος ο Μαχμούτ Νουκράσι Πασάς στο γραφείο του στο Κάιρο ένας νεαρός φοιτητής, μέλος της Μουσουλμανικής Αδελφότητας, μεταμφιεσμένος ως αξιωματούχος της αιγυπτιακής αστυνομίας, κατάφερε οπλοφορώντας να εισέλθει στο γραφείο του και να τον δολοφονήσει.
Καράμαλλος
Παραπομπές
Κατηγορία:Βυζαντινοί ηθοποιοί Κατηγορία:Βυζαντινοί του 6ου αιώνα
Μαχμούντ Νουκράσι Πασάς
Στη συνέχεια τη θέση του πρωθυπουργού ανέλαβε ο Ιμπραήμ Χαντί Πασάς.
Εξωτερικοί σύνδεσμοι
Κατηγορία:Πρωθυπουργοί της Αιγύπτου
Αζερική γλώσσα
Η αζερική γλώσσα είναι η επίσημη γλώσσα της Δημοκρατίας του Αζερμπαϊτζάν.
Υπάρχουν μεταξύ 23 και 30 εκατομμύρια γηγενείς Αζέροι ομιλητές. Είναι μία τουρκική γλώσσα του κλάδου Ογούζ, σε στενή συγγένεια με την Τουρκική και επίσης ιστορικά επηρεασμένη από την Περσική και Αραβική γλώσσα.
Αλφάβητο
Πριν το 1929 η Αζερική γλώσσα γραφόταν στο περσοαραβικό αλφάβητο. Την περίοδο 1929-1938 το λατινικό αλφάβητο ήταν σε χρήση στο βόρειο τμήμα της χώρας (ήταν διαφορετικό από το σημερινό). Από το 1938 έως το 1991, ήταν σε χρήση το κυριλλικό. Το 1991, εισήχθη το σημερινό λατινικό αλφάβητο, αν και η μετάβαση ήταν αργή. Σήμερα, χρησιμοποιείται, επίσημα πλέον, στο Βόρειο Αζερμπαϊτζάν η λατινική γραφή, αλλά η κυριλλική γραφή είναι ευρέως διαδεδομένη. Στο Ιράν και στο Νότιο Αζερμπαϊτζάν, χρησιμοποιείται η περσοαραβική γραφή (υπάρχει αντιστοιχία 1 προς 1 με τα άλλα αλφάβητα, αν και η σειρά των γραμμάτων είναι διαφορετική). Επίσης δεν έχει τυποποιηθεί η ορθογραφία για την περσοαραβική γραφή.
Δεύτερη πολιορκία του Μεσολογγίου
Ο όρος Δεύτερη πολιορκία του Μεσολογγίου μπορεί να αναφέρεται:
Κατηγορία:Πολιορκίες
Μαξ Φερστάπεν
Ο Μαξ Φερστάπεν (Max Verstappen), γεννημένος στις 30 Σεπτεμβρίου του 1997, είναι Βελγο-Ολλανδός οδηγός αγώνων, ο οποίος αγωνίζεται στη Φόρμουλα 1 με την ομάδα της Red Bull Racing. Στο Αυστραλιανό Γκραν Πρι του 2015, έγινε ο νεαρότερος οδηγός που συμμετείχε στη Formula 1 σε ηλικία μόλις 17 ετών και 166 ημερών. Έχει κατακτήσει 84 πόντιουμ στην καριέρα του, καθώς και 44 νίκες. Σε ηλικία 23 ετών στο Αυστριακό Γκραν Πρι έγινε ο νεότερος οδηγός στην ιστορία της Formula 1 που έκανε το grand chelem, δηλαδή εκκίνησε πρώτος στον αγώνα, κέρδισε τον αγώνα, έκανε τον ταχύτερο γύρο και βρισκόταν στην πρώτη θέση σε όλη του τη διάρκεια. Κατέκτησε το πρώτο του πρωτάθλημα Formula 1 το 2021, όπου σταμάτησε τον επτάκις πρωταθλητή Λιούις Χάμιλτον. Επίσης κρατάει το ρεκόρ με τις περισσότερες νίκες σε μια σεζόν με 15 που κατάφερε το 2022
Στη διάρκεια των επόμενων πέντε ετών πέτυχε πολλαπλές νίκες, συμπεριλαμβανομένης της πρώτης νίκης για μονοθέσιο με κινητήρα Honda από το 2006. Ο Φερστάπεν αναμένεται να παραμείνει στη Red Bull μέχρι το τέλος της σεζόν 2028, μετά την υπογραφή της επέκτασης του συμβολαίου του.
Είναι ο γιός του πρώην οδηγού της Formula 1 Γιος Φερστάπεν.
Οικογένεια και προσωπική ζωή
Παρόλο που ο Φερσταπεν έχει Βελγίδα μητέρα, γεννήθηκε στο Βέλγιο και διέμενε στο Bree του Βελγίου, αποφάσισε να αγωνιστεί με ολλανδικό δίπλωμα αγώνων διότι, όπως αναφέρει ο ίδιος: "Αισθάνομαι πιο πολύ Ολλανδός", αφού πέρασε πιο πολύ χρόνο με τον πατέρα του παρά με τη μητέρα του, αφού η τελευταία ασχολήθηκε κυρίως με τις δραστηριότητές τις στα kart και υπήρξε περικυκλωμένος από Ολλανδούς, μεγαλώνοντας στην πόλη Maaseik, μια βελγική πόλη στα ολλανδικά σύνορα. Ο Φερστάπεν είπε το 2015: "Βασικά διέμενα στο Βέλγιο μόνο για να κοιμάμαι, αλλά κατά τη διάρκεια της μέρας πήγαινα στην Ολλανδία και είχα τους φίλους μου επίσης εκεί. Μεγάλωσα ως Ολλανδός και έτσι αισθάνομαι". Επέλεξε επίσημα την ολλανδική υπηκοότητα όταν ενηλικιώθηκε. Αγωνίσθηκε στη Formula 1 για πάνω από μισή σεζόν πρωτού αποκτήσει το δίπλωμα οδήγησής του στα 18α γενέθλιά του. Ο Φερστάπεν διαμένει στο Μονακό από τον Οκτώβριο του 2015, υποστηρίζοντας ότι δεν ήταν για φορολογικούς λόγους.
Karting
Το 2009, ο Φερστάπεν μπήκε στην ομάδα Team Pex Racing, μια ομάδα υπό την CRG. Εκείνη τη χρονιά, κέρδισε το πρωτάθλημα Flemish Minimax και το βελγικό πρωτάθλημα KF5.
Το 2010, ο Φερστάπεν προήχθη στο διεθνές karting. Υπέγραψε με την CRG για να οδηγήσει για την εργοστασιακή τους ομάδα σε παγκόσμια και ευρωπαϊκά πρωταθλήματα. Στο Παγκόσμιο Κύπελλο KF3, ο Φερστάπεν τερμάτισε δεύτερος πίσω από τον πιο έμπειρο Alexander Albon (Αλεξάντερ Άλμπον), ο οποίος τελικά έγινε ο ομόσταβλός του στην ομάδα της Red Bull Racing, αλλά τελικά τον νίκησε στο WSK Euro Series και κέρδισε επίσης και το WSK World Series, νικώντας τον Robert Vișoiu (Ρόμπερτ Βισόιου).
Το 2011, ο Φερστάπεν κέρδισε το WSK Euro Series σε kart της ομάδας CRG με κινητήρα Parilla. Το 2012, ο Φερστάπεν επιλέχθη για το πρόγραμμα οδηγών Intrepid για να οδηγήσει στις κλάσεις KF2 και KZ2. Κέρδισε το WSK Master Series στην κλάση KF2, υπερνικώντας τον οδηγό της CRG, Felice Tiene (Φελίσε Τιένε). Ο Φερστάπεν κέρδισε το χειμερινό κύπελλο South Garda στην κλάση KF2, νικώντας τους Dennis Olsen (Ντένις Όλσεν) και Antonio Fuoco (Αντόνιο Φουόκο).
Στο τέλος του 2012, ανακοινώθηκε ότι ο Φερστάπεν θα έφευγε από την Intrepid. Μετά από μια σύντομη σύνδεση με τα προκείμενα στην CRG kart Zanardi, ο Φερστάπεν επέστρεψε στην εργοστασιακή ομάδα της CRG. Συμμετείχε στο SKUSA SuperNationals στην κλάση KZ2 με την ομάδα CRG, τερματίζοντας 21ος. Το 2013, ο Φερστάπεν κέρδισε τα ευρωπαϊκα πρωταθλήματα KF και KZ. Στην ηλικία των δεκαπέντε ετών, ο Φερστάπεν κέρδισε το παγκόσμιο πρωτάθλημα KZ για το 2013 στο Varennes-sur-Allier της Γαλλίας, στο KZ1 την υψηλότερη κατηγορία karting.
Florida Winter Series
Στις 16 Ιανουαρίου 2014, ανακοινώθηκε ότι ο Φερστάπεν θα έκανε το αγωνιστικό του ντεμπούτο στο Florida Winter Series.
Στις 5 Φεβρουαρίου, στο δέυτερο αγωνιστικό του σαββατοκύριακο, ο Φερστάπεν κέρδισε τον πρώτου του αγώνα στην κατηγορία της Formula στον διεθνή αυτοκινητόδρομο του Palm Beach μετά που ξεκίνησε από την pole position.
Στις 19 Φεβρουαρίου, ο Φερστάπεν κέρδισε τον δεύτερό του αγώνα στον αυτοκινητόδρομο Homestead-Miami αφού κέρδισε τον Nicholas Latifi (Νικολά Λατιφί) με μια διαφορά 0.004 δευτερολέπτων.
Formula 3
To 2014, ο Φερστάπεν οδήγησε στο ευρωπαϊκό πρωτάθλημα Formula 3 της FIA για την ομάδα Van Amersfoort Racing. Τερμάτισε στην παρθενική του σεζόν στο πρωτάθλημα τρίτος, πίσω από τον πρωταθλητή Esteban Ocon (Εστεμπάν Οκόν) και τον δέυτερο Tom Blomqvist (Τομ Μπλόμγκβιστ), κερδίζοντας 10 αγώνες στο μεταξύ.
Σεζόν 2014
Τον Αύγουστο του 2014, ο Φερστάπεν συμμετείχε στην ομάδα Junior της Red Bull αφού έκανε τεστ σε ένα μονοθέσιο Formula Renault 3.5. Δέχθηκε επίσης μια πρόταση από τη Mercedes να συμμετάσχει στο πρόγραμμα νέων της, την οποία και έλαβε υπ' όψιν του.
Σεζόν 2015: Νεαρότερος οδηγός πλήρους απασχόλησης
Στο Γκραν Πρι του Μονακό του 2015, ο Φερστάπεν ενεπλάκη σε μια σύγκρουση υψηλής ταχύτητας με τον Romain Grosjean (Ρομαίν Γκροζάν), αφού ακούμπησε στο πίσω μέρος της Lotus, στην κεντρική ευθεία πριν την πρώτη στροφή Saint Devote, με αποτέλεσμα να φύγει σε υψηλή ταχύτητα στα προστατευτικά ελαστικά της στροφής. Του δόθηκε μια ποινή πέντε θέσεων για το εν λόγω ατύχημα, και αναγνωρίσθηκε ως "επικίνδυνος" από τον οδηγό της Williams, Felipe Massa (Φελίπε Μάσσα) - παρότι ο Φερστάπεν του απάντησε αναφέροντας ότι ο ίδιος είχε εμπλακεί σε παρόμοιο ατύχημα με τον Sergio Perez (Σέρχιο Πέρεθ) στο Καναδικό Γκραν Πρι του 2014.
Ο Φερστάπεν συνέχισε να τερματίζει σε συχνή βάση στους πόντους, καθώς επίσης πέτυχε και το καλύτερο αποτέλεσμα της σεζόν στην Ουγγαρία, τερματίζοντας 4ος και ισοφαρίζοντας το ρεκόρ στο Γκραν Πρι των Ηνωμένων Πολιτείων. στο τέλός της σεζόν, στον Φερστάπεν απονεμήθηκαν τρία βραβεία στην Τελετή Απονομής Βραβείων της FIA, ως "Πρωτάρης της Χρονιάς", "Προσωπικότητας της Χρονιάς" και "Δράση της Χρονιάς" για την προσπέραση του ενάντια στον Felipe Nasr (Φελίπε Νασρ) στην εξωτερική της στροφής Bianchimont στο Βελγικό Γκραν Πρι.
Σεζόν 2016
Ο Φερστάπεν ξεκίνησε τη σεζόν του 2016 στην Toro Rosso, ξανά δίπλα στον Carlos Sainz (Κάρλος Σάινθ). Ο Φερστάπεν κατατάχθηκε πέμπτος για τον πρώτο αγώνα της σεζόν στην Αυστραλία, αλλά κατά τη διάρκεια του αγώνα, υπήρξαν πολλά παράπονα προς την ομάδα εξ αιτίας του ότι βρισκόταν πίσω από τον Sainz στην πίστα, πρωτού τελικά κάνει επαφή με τον ομόσταβλό του προσπαθώντας να τον προσπεράσει με τρεις γύρους να παραμένουν, τελικά τερματίζοντας δέκατος. Ο Φερστάπεν απόλαυσε ένα πιο επιτυχές σαββατοκύριακο στον επόμενο αγώνα του Μπαχρέιν, τερματίζοντας έκτος για να πετύχει τους πρώτους πόντους της ομάδας στην πίστα του Sakhir.
Σεζόν 2016: Νεαρότερος νικητής
Στις 5 Μαΐου, έπειτα από το Ρωσικό Γκραν Πρι, η Red Bull ανακοίνωσε ότι ο Φερστάπεν θα αντικαθιστούσε τον Daniil Kvyat από το Ισπανικό Γκραν Πρι και έπειτα, με τον Kvyat να επιστρέφει στην Toro Rosso. Σύμφωνα με τον διευθυντή της ομάδας της Red Bull, Christian Horner (Κρίστιαν Χόρνερ), "ο Μαξ έχει αποδείξει ότι είναι ένα καταπλητικό νεαρό ταλέντο. Η απόδωσή του στην Toro Rosso είναι εντυπωσιακή μέχρι τώρα και είμαστε στην ευχάριστη θέση να του προσφέρουμε μια θέση για να οδηγήσει για τη Red Bull Racing". Αφού κατατάχθηκε στην τέταρτη θέση για το Ισπανικό Γκραν Πρι, ο Φερστάπεν ανέβηκε στη δεύτερη θέση πίσω από τον ομόσταβλό του Daniel Ricciardo (Ντάνιελ Ρικκιάρντο) στον πρώτο γύρο αφού οι δύο Mercedes των Lewis Hamilton (Λιούις Χάμιλτον) και Nico Rosberg (Νίκο Ρόσμπεργκ) εγκατέλειψαν τον αγώνα έπειτα από σύγκρουση μεταξύ τους. Ο Φερστάπεν πήρε τα ηνία του αγώνα καθώς του δώθηκε μια στρατηγική δύο πιτ-στοπ έναντι της στρατηγικής των τριών πίτ-στοπ που δώθηκε στον Ricciardo, και κρατώντας πίσω του τον Kimi Raikkonen (Κίμι Ράικκονεν) της Ferrari στους τελευταίους γύρους του αγώνα, κέρδισε τελικά το Γκραν Πρι, η πρώτη νίκη της καριέρας του στη Formula 1. Κάνοντας αυτό, αντικατέστηκε τον Sebastian Vettel (Σεμπάστιαν Φέτελ) ως τον νεαρότερο νικητή στην ιστορία της Formula 1, σε ηλικία 18 ετών και 228 ημερών.
Στο Βραζιλιανικό Γκραν Πρι του 2016, ο Φερστάπεν κατατάχθηκε τέταρτος. Σε έναν αγώνα γεμάτο από βροχή, με το ζόρι κατάφερε να αποφύγει την πρόσκρουση με τις μπαριέρες όταν γλύστρισε στην κυρίως ευθεία. Μετά από μια επιπλέον αλλαγή ελαστικών από τις ενδιαμέσες στις βρόχινες γόμες, έτρεχε στην 16η θέση, με 15 γύρους να παρεμένουν. Ο Φερστάπεν τότε έκανε αρκετές προσπεράσεις στους τελικούς γύρους για να τελειώσει τελικά τον αγώνα στην τρίτη θέση. Δέχθηκε πολλούς έπαινους για αυτή του την απόδοση, με τον διευθυντή της ομάδας του, Christian Horner να την αποκαλεί "μια από τις καλύτερες οδηγήσεις που έχω δει στη Formula 1". Παρόλα αυτά δέχθηκε κριτική από τον Sebastian Vettel, ο οποίος υποστήριξε ότι ο Φερστάπεν τον είχε "σπρώξει" εκτός πίστας όταν κέρδισε μια θέση εναντίον του στη στροφή Junção προς το τέλος του αγώνα. Οι αγωνοδίκες δεν συμμερίστηκαν την άποψη του Vettel και αποφάσισαν ότι δεν χρειαζόταν κάποια επίπληξη ή τιμωρία.
Σεζόν 2017
thumb|right|310px|Ο Φερστάπεν στο Μαλαισιανό Γκραν Πρι του [[Παγκόσμιο πρωτάθλημα Φόρμουλα 1 (2017)|2017]]Κατά τη διάρκεια των πρώτων 14 αγώνων της σεζόν του 2017, ο Φερστάπεν υπέστη 7 αποσύρσεις, 4 λόγω μηχανικών προβλημάτων και 3 λόγω των συγκρούσεων στον πρώτο γύρο, στην Ισπανία, την Αυστρία και τη Σιγκαπούρη. Από τους αγώνες στους οποίους τερμάτισε, ωστόσο, κατέκτησε την τρίτη θέση στην Κίνα και άλλους 5 αγώνες στους οποίους ταξινομήθηκε 4ος ή 5ος.
Από το Γκραν Πρι της Μαλαισίας και έπειτα, ο Φερστάπεν πέτυχε μια σωρεία επιτυχιών. Κέρδισε το δεύτερό του αγώνα στο Γκραν Πρι της Μαλαισίας, μια μέρα μετά τα 20α γενέθλιά του, προσπερώντας τον Lewis Hamilton για την πρώτη θέση στους πρώτους γύρους του αγώνα. Τερμάτισε δεύτερος στο επόμενο Γκραν Πρι της Ιαπωνίας. Έπειτα τερμάτισε τρίτος στο Γκραν Πρι των Ηνωμένων Πολιτειών, αλλά κατατάχθηκε τέταρτος αφού η προσπέρασή του ενάντια στον Kimi Raikkonen κρίθηκε παράνομη (θεωρήθηκε ότι "έκοψε" τη στροφή στην προσπάθειά του). Τότε κέρδισε τον τρίτο του αγώνα Formula 1 (και δεύτερο για το 2017) στο Μεξικανικό Γκραν Πρι, αφού προσπέρασε τον Sebastian Vettel στον πρώτο γύρο και ηγήθηκε του αγώνα μέχρι το τέλος του.
Σεζόν 2018
Στους πρώτους έξι αγώνες της σεζόν, ο Φερστάπεν ενεπλάκη σε τουλάχιστον ένα επεισόδιο σε κάθε αγώνα. Στην Αυστραλία, κατατάχθηκε 4ος, αλλά έπεσε πίσω από τον Kevin Magnussen (Κέβιν Μάγκνουσεν) στην αρχή. Στις προσπάθειες του να επανακαταλάβει τη θέση έτρεξε πολλές φορές εκτός πίστας και τραυμάτισε το μονοθέσιό του, τελικά γλυστρώντας και πέφτοντας στην κατάταξη. Ανέκαμψε και τελικά τερμάτισε τον αγώνα στην έκτη θέση. Στον επόμενο αγώνα, στο Μπαχρέιν, συνέκρουσε κατά τη διάρκεια των κατατακτηρίων και ξεκίνησε στην 15η θέση. Μετά από έναν παραγωγικό πρώτο γύρο στον οποίο βρήκε μια θέση ανάμεσα στους πόντους ενώ αποτέλεσε και μια πρόκλιση για τον Lewis Hamilton. Στην προσπάθεια του να προσπεράσει τον παγκόσμιο πρωταθλητή στην εκκίνηση του δεύτερου γύρου, προσέκρουσε με τον οδηγό της Mercedes και έπαθε πρόβλημα στα ελαστικά το οποίο τελικά οδήγησε σε πρόβλημα στην ανάρτηση, το οποίο τον ανάγκασε να εγκαταλείψει.
Στον επόμενο αγώνα, στην Κίνα, ο Φερστάπεν κατατάχθηκε 5ος και είχε ανέβει στην 3η θέση μέχρι το τέλος του πρώτου γύρου. Και οι δύο Red Bull έκαναν πιτ-στοπ για να αποκτήσουν "φρέσκα" ελαστικά κατά τη διάρκεια ενός αυτοκινήτου ασφαλείας τα οποία τους έδωσαν το πλεονέκτημα στις γόμες έναντι των μπροστινών μονοθεσίων. Σε μια προσπάθεια να κατακτήσει την 3η θέση έναντι του Sebastian Vettel, ο Φερστάπεν συγκρούστηκε με τον ηγέτη του πρωταθλήματος, με αποτέλεσμα την πτώση του στην 8η θέση καθώς και μια ποινή 10 δευτερολέπτων. Ανέκαμψε για να κατακτήσει την 4η θέση, με την ποινή του να τον ρίχνει τελικά στην 5η θέση. Ο ομόσταβλός του, Ricciardo, τελικά πήρε τη νίκη στον αγώνα. Στο Αζερμπαϊτζάν, ο Φερστάπεν μπλέκτηκε σε μια μάχη με τον Ricciardo για την τέταρτη θέση, που διήρκησε ολόκληρο τον αγώνα. Μετά από πολλές εναλλαγές θέσεων μεταξύ των δύο ομοστάβλων, ο Ricciardo "έπεσε" στο πίσω μέρος του Φερστάπεν κατά τη διάρκεια προσπάθειας προσπεράσματος στο οποίο ο Ολλανδός αμύνονταν επιθετικά, οδηγόντας και τα δύο μονοθέσια σε απόσυρση από τον αγώνα. Και οι δύο οδηγοί κατηγορήθηκαν από την ομάδα και επιπλήχθηκαν από τους αγωνοδίκες. Ο Φερστάπεν επανήλθε στην Ισπανία με το πρώτο πόντιουμ της σεζόν, τερματίζοντας τρίτος πίσω από τις Mercedes, κρατώντας πίσω του τον Vettel. Παρόλα αυτά, ο αγώνας δεν ήταν δίχως κάποιο γεγονός καθώς έπεσε στο πίσω μέρος της Williams του Lance Stroll (Λανς Στρολ) κατά τη διάρκεια ενός εικονικού αυτοκινήτου ασφαλείας, προκαλώντας μικρές φθορές στην μπροστινή αεροτομή του.
Στο Μονακό, ο Φερστάπεν έκανε άλλο ένα σφάλμα όταν συγκρούσθηκε προς το τέλος των τρίτων δοκιμαστικών σε ένα ατύχημα που θύμισε έντονα ένα ατύχημα που είχε στο ίδιο σημείο πριν από δύο χρόνια. Η ομάδα του δεν μπορούσε να επιδιωρθώσει το μονοθέσιό του έγκαιρα για τις κατατακτήριες και αναγκάστηκε να εκκινήσει τελευταίος σε έναν αγώνα που είναι γνωστός για τις δύσκολες προσπεράσεις του. Ο ομόσταβλός του Ricciardo, εν τω μεταξύ, πήρε το πλεονέκτημα έδρας της Red Bull παίρνωντας την pole position και τη νίκη. Ο Φερστάπεν κατάφερε να πάρει 2 πόντους τερματίζοντας στην 9η θέση, προσπερνώντας 6 μονοθέσια στην πίστα. Ο διευθυντής της ομάδας, Christian Horner, σχολίασε την εκκίνηση του Φερστάπεν στη σεζόν λέγοντας ότι "χρειάζεται να σταματήσει να κάνει λάθη" και ότι έπρεπε "να μάθει από τα λάθη του", ενώ ο Helmut Marko, διευθυντής της εξελικτικής πορείας των οδηγών της Red Bull, είπε ότι ο Φερστάπεν ήταν "πολύ ανυπόμονος". Ο Φερστάπεν βρισκόταν στην 6η θέση του πρωταθλήματος με 35 πόντους, μόλις 3 πόντους μπροστά από τον Fernando Alonso (Φερνάντο Αλόνσο) ο οποίος βρισκόταν σε μια πολύ πιο αργή McLaren και 37 βαθμούς πίσω από τον ομόσταβλό του στην 3η θέση, ο οποίος είχε κατακτήσει 2 νίκες στους πρώτους 6 αγώνες.
Στον Καναδά, ο Φερστάπεν πρωτοστάτησε και στα 3 δοκιμαστικά και κατατάχθηκε 3ος, 2 δέκατα πίσω από τον Sebastian Vettel στην pole position. Τελικά τερμάτισε και τρίτος και έθεσε τον ταχύτερο γύρο του αγώνα. Στον ερχόμενο γύρο της Γαλλίας, κατέκτησε την 2η θέση. Στην Αυστρία, τον αγώνα-έδρα της Red Bull, ξεκίνησε 4ος στη σχάρα εκκίνησης, προσπέρασε τον Kimi Raikkonen πρωτού πάρει το πλεονέκτημα της απόσυρσης του Valterri Bottas και ενός εσφαλμένου πιτ-στοπ από τον Lewis Hamilton, ο οποίος έπειτα αναγκάστηκε να εγκαταλείψει από την 4η θέση, για να κατακτήσει την 4η νίκη της καριέρας του. Στη Βρετανία, ο Φερστάπεν ταλαιπωρήθηκε από θέματα, τερματίζοντας τα πρώτα δοκιμαστικά νωρίς λόγω ενός θέματος στο κιβώτιο ταχυτήτων και εγκαταλείποντας τα δεύτερα δοκιμαστικά έπειτα από μια σύγκρουση, πρωτού εγκαταλείψει τον αγώνα λόγω ενός θέματος στα φρένα. Τερμάτισε 4ος στη Γερμανία αφού λάθη στη στρατηγική της ομάδας, επέτρεψαν έναν ανακαμπτώμενο Hamilton να τον προσπεράσει καθώς και κέρδισε τον αγώνα. Ο Φερστάπεν τερμάτισε στο πρώτο μισό της σεζόν με μια ακόμα απόσυρση στην Ουγγαρία και ακολουθούσε από κοντά τον ομόσταβλό του στο πρωτάθλημα λόγω της ανάκαμψής του και θέματα αξιοπιστίας για τον Ricciardo.
Ο Φερστάπεν απόλαυσε ένα πολύ δυναμικό ξεκίνημα στο δεύτερο μισό της σεζόν, πετυχαίνοντας αποτελέσματα στο πόντιουμ στο Βέλγιο, στη Σιγκαπούρη, την Ιαπωνία, και τις Ηνωμένες Πολιτείες της Αμερικής, ενώ στον τελευταίο αγώνα κατέκτησε την 2η θέση ξεκινώντας από την 18η στη σχάρα εκκίνησης λόγω ενός θέματος στις αναρτήσεις στις κατατακτήριες. Ο Φερστάπεν τότε κατέκτησε την 5η νίκη της καριέρας του στο Μεξικό. Ήταν σαφέστατα αναστατωμένος αφότου για λίγο έχασε τον τίτλο του νεαρότερου pole-sitter για μια διαφορά 0.026. Ο Φερστάπεν ωστόσο είχε μια πολύ καλύτερη εκκίνηση από τον Ricciardo και πήρε την πρώτη θέση στον αγώνα στην πρώτη στροφή, προσπερνώντας την ταχύτατα κινούμενη Mercedes του Lewis Hamilton. Ήταν κοντά στο να κερδίσει το Βραζιλιανικό Γκραν Πρι του 2018, έχοντας προσπεράσει τον Raikkonen, τον Vettel, τον Bottas και τον Hamilton. Ωστόσο, συγκρούστηκε με τη Force India του οδηγού Esteban Ocon που προσπαθούσε να αποτρέψει τον Φερστάπεν από το να του "ρίξει γύρο". Μετά τη σύγκρουση με τον Ocon, ο Φερστάπεν τερμάτισε δεύτερος πίσω από τον Hamilton. Μετά από μια αψυμαχία με τον Ocon μετά τον αγώνα, ο Φερστάπεν έσπρωξε τον οδηγό της Force India, για την οποία του δώθηκε ποινή "κοινωνικής εργασίας" από τη FIA. Τελείωσε τη σεζόν με ακόμα ένα πόντιουμ, καθώς τερμάτισε 3ος στο Άμπου Ντάμπι.
Ο Φερστάπεν τελείωσε τη σεζόν στην 4η θέση του πρωταθλήματος με 249 πόντους, παίρνοντας δύο νίκες, έντεκα πόντιουμ και δύο ταχύτερους γύρους.
Σεζόν 2019
Ο Φερστάπεν θα κινούνταν με κινητήρες Honda από το 2019 και έπειτα, έπειτα από την αλλαγή της Red Bull από του κινητήρες Renault σε κινητήρες Honda για τη σεζόν 2019 και έπειτα. Αφού ο Ricciardo μεταγράφηκε στην ομάδα της Renault για το 2019, ο Φερστάπεν είχε αρχικά ως ομόσταβλο στη Red Bull τον Pierre Gasly (Πιέρ Γκασλί). Ο Φερστάπεν κατατάχθηκε στην 4η και τερμάτισε στην 3η θέση στην Αυστραλία, το πρώτο πόντιουμ για μονοθέσιο κινούμενο από κινητήρα Honda από το Βρετανικό Γκραν Πρι του 2008. Ο Φερστάπεν ήταν σε τροχιά για τον δεύτερο τερματισμό του στην 3η θέση στο Μπαχρέιν πρωτού ένα αυτοκίνητο ασφαλείας τον αποτρέψει από το να προσπεράσει την πνέουσα τα λοίσθια Ferrari του Charles Leclerc (Σαρλ Λεκλέρ), κρατώντας τον στην 4η θέση. Δύο ακόμα αποτελέσματα στην 4η θέση ακολούθησαν στην Κίνα και το Αζερμπαϊτζάν, πρωτού έλθει ένα δεύτερο πόντιουμ, καθώς τερμάτησε 3ος στην Ισπανία. Στο Μονακό, ο Φερστάπεν κατατάχθηκε στην 3η θέση. Μπήκε στην πορεία του Valterri Bottas στη διάρκεια των πιτ-στοπ, κερδίζοντας την 2η θέση, αλλά του δόθηκε ποινή 5 δευτερολέπτων ως αποτέλεσμα. Ο Φερστάπεν πέρασε τη γραμμή του τερματισμού στη δεύτερη θέση αλλά έπεσε στην 4η λόγω της ποινής.
Στον Καναδά, ο τελευταίος γύρος του Φερστάπεν στον δεύτερο γύρο των κατατακτηρίων απετράπη από μια κόκκινη σημαία, η οποία προκλίθηκε από ένα ατύχημα εκ μέρους του Kevin Magnussen. Αυτό οδήγησε τον Φερστάπεν να καταταχθεί 11ος και να ξεκινήσει τον αγώνα από την 9η θέση. Αργότερα στον αγώνα, κατάφερε να αναπληρώσει το χαμένο έδαφος και να κατακτήσει την 5η θέση. Στη Γαλλία ξεκίνησε και τερμάτησε στην 4η θέση. Στην Αυστρία ο Φερστάπεν ξεκίνησε 2ος αλλά μετά από μια άσχημη εκκίνηση, έπεσε στην 8η θέση. Μετά από μια δυνατή πίεση, ανέβηκε στην 2η θέση πρωτού προσπεράσει με αμφιλεγόμενο τρόπο τη Ferrari του Charles Leclerc για την πρώτη θέση με τρεις γύρους να μένουν. Αυτό αποτέλεσε την πρώτη νίκη για ομάδα με κινητήρες Honda από το Ουγγρικό Γκραν Πρι του 2006. Στη Βρετανία, ο Φερστάπεν, βρισκόμενος στην 3η θέση, κτυπήθηκε από τον Sebastian Vettel και βρέθηκε στην αμμοπαγίδα. Ο Φερστάπεν κατάφερε να συνεχίσει στον αγώνα και να περάσει τη γραμμή στην 5η θέση.
Το χαοτικό και γεμάτο βροχή Γερμανικό Γκραν Πρι, ξεκίνησε περίπου με τον ίδιο τρόπο με την Αυστρία για τον Φερστάπεν καθώς μια αδύναμη εκκίνηση τον έριξε πίσω στην κατάταξη. Παρόλα αυτά, θα αποκτούσε την πρώτη θέση στα μέσα του αγώνα μετά από μια πρόσκρουση του πρώτου στον αγώνα, Lewis Hamilton. Ο Φερστάπεν θα πήγαινε και θα ηύξανε την απόστασή του αφού η πίστα άρχισε να στεγνώνει, παίρνοντας την 2η νίκη της σεζόν. Στην Ουγγαρία, κατέκτησε την πρώτη pole position της καριέρας του, και ηγήθηκε του αγώνα για το μεγαλότερο μέρος του, πρωτού προσπεραστεί στους τελευταίους γύρους από τον Hamilton, που είχε κάνει άλλο ένα πιτ-στοπ για φρέσκες γόμες, σε ένα στοίχημα για να φτάσει τον "ηγέτη". Μέχρι το καλοκαιρινό διάλειμμα, οι δυνατές αποδόσεις του στο πρώτο μισό της σεζόν, τον καθέστησαν άτυπο υποψήφιο για το πρωτάθλημα.
Πριν από το Βελγικό Γκραν Πρι, ο Φερστάπεν απέκτησε έναν νέο ομόσταβλό στο πρόσωπο του Alexander Albon αφότου ο Pierre Gasly υποβιβἀστηκε στην Toro Rosso. Στον αγώνα, ο Φερστάπεν είχε μια αδύναμη εκκίνηση και συγκρούστηκε με τον Kimi Raikkonen στην πρώτη στροφή, με αποτέλεσμα πρόβλημα στις αναρτήσεις και την απόσυρσή του από τον αγώνα, την πρώτη του στη σεζόν. Στην Ιταλία, δεν έθεσε χρόνο κατά τη διάρκεια των κατατακτηρίων λόγω ηλεκτρολογικών προβλημάτων στον πρώτο γύρο των κατατακτηρίων, αλλά ήταν αναγκασμένος να ξεκινήσει από την τελευταία θέση της σχάρας εκκίνησης λόγω ποινής αφού άλλαξε εξάρτημα του κινητήρα. Αφου τραυμάτησε την μπροστινή αεροτομή στον πρώτο γύρο, ανέκαμψε για να τελειώσει τον αγώνα στην 8η θέση. Ακολούθησαν αποτελέσματα στην 3η και 4η θέση στη Σιγκαπούρη και τη Ρωσία αντίστοιχα. Αφού υπέστη ζημιά στον πρώτο γύρο του Ιαπωνικού Γκραν Πρι μετά από επαφή με τον Charles Leclerc, ο Φερστάπεν οδηγήθηκε στη δεύτερη απόσυρσή του στη χρονιά.
Στο Μεξικό, κατατάχθηκε στην πρώτη θέση, πρωτού του δωθεί ποινή επειδή αγνόησε κίτρινες σημαίες μετά από ένα ατύχημα του Valterri Bottas. Ο Φερστάπεν υπέστη φθορά στα ελαστικά του νωρίς στον αγώνα μετά από επαφή με τον Bottas, πέφτοντας πίσω στην κατάταξη πρωτού καταφέρει να "σκαρφαλώσει" και τελικά να τερματίσει στην 6η θέση. Άλλο ένας τερματισμός στην 3η θέση ακολούθησε, πρωτού πάρει την pole position, την 2η της καριέρας του, στη Βραζιλία, με χρόνο 1:07:508. Σε έναν χαοτικό αγώνα, προσπέρασε τον Lewis Hamilton για να πάρει την πρωτιά σε δύο διαφορετικούς χρόνους, πρωτού κατακτήσει την 3η νίκη της σεζόν. Ο Φερστἀπεν τελείωσε τη σεζόν με την 2η θέση στο Άμπου Ντάμπι.
Σεζόν 2020
Το 2020, ο Φερστάπεν υπέγραψε την επέκταση του συμβολαίου του με τη Red Bull, για να μείνει με την ομάδα μέχρι το τέλος του 2023.
Ο Φερστάπεν συνέχισε να αγωνίζεται με τη Red Bull το 2020, δίπλα στον Albon. Στο Αυστριακό Γκραν Πρι του 2020, ξεκίνησε δεύτερος, αλλά αποσύρθηκε νωρίς στον αγώνα λόγω ενός προβλήματος στον άξονα, το οποίο τελικά προκάλεσε θέμα στη μονάδα ενέργειας. Η Honda, για να αντιμετωπίσει το θέμα που οδήγησε στην απόσυρση, παρουσίασε ορισμένα αντίμετρα.
Στο Ουγγρικό Γκραν Πρι, συγκρούστηκε σε υγρές καταστάσεις στον αναγνωριστικό γύρο αλλά κατάφερε τελικά να οδηγήσει το μονοθέσιό του στη γραμμή εκκίνησης, όπου η ομάδα του, κόντρα στον χρόνο και μετά από υπερπροσπάθεια, κατάφερε να φτιάξει την ανάρτηση και να προετοιμάσει το μονοθέσιο. Μετά από τις επιδιωρθώσεις, ο Φερστάπεν ανέβηκε από την 7η θέση της σχάρας στην 2η μέχρι το τέλος του αγώνα.
Κέρδισε το Γκραν Πρι για τα 70 χρόνια της Formula 1, ξεκινώντας από την 4η θέση. Ο διευθυντής της ομάδας της Red Bull, Christian Horner, το σχολίασε ως μια "καταπλητική απόδοση" από τον Φερστάπεν και την ομάδα της Red Bull.
Ήλθε δεύτερος στο Ισπανικό Γκραν Πρι, αφου κατατάχθηκε 3ος. Στο Βελγικό Γκραν Πρι, τερμάτισε 3ος αφού κατατάχθηκε στην 3η θέση, επίσης. Υπέφερε 2 αποσύρσεις στη σειρά στο Ιταλικό και το Γκραν Πρι της Τοσκάνης, ενώ μετά από αυτά έχασε τη δεύτερη θέση στο πρωτάθλημα. Στο Ρωσικό Γκραν Πρι, ο Φερστάπεν τερμάτησε τον αγώνα στην 2η θέση, το 7ο πόντιουμ του για το 2020, αφού κατατάχθηκε δεύτερος, ένα δευτερόλεπτο πίσω από τον Hamilton. Στο Γκραν Πρι του Άιφελ, ο Φερστάπεν τερμάτησε 2ος αφού κατατάχθηκε 3ος. Πέτυχε επίσης τον ταχύτερο γύρο του αγώνα. Στο Πορτογαλικό Γκραν Πρι, ο Φερστάπεν κατατάχθηκε 3ος. Μετά από έναν αδύναμο πρώτο γύρο, έπεσε στην 5η θέση. Ανέκαμψε στην 3η θέση και πέτυχε το 40ο του πόντιουμ στην καριέρα του στη Formula 1. Στο Γκραν Πρι της Εμίλια Ρομάνια, βρισκόταν σε πορεία για την 2η θέση μετά από ένα πρόβλημα στο πάτωμα για τον Valterri Bottas, αλλά υπέστη φθορά στα λάστιχα κάτι που οδήγησε στην 4η απόσυρσή του για το 2020.
Κατά τη διάρκεια των ελεύθερων δοκιμαστικών για το Πορτογαλικό Γκραν Πρι, ο Φερστάπεν αποτέλεσε το πρωταγωνιστή ενός επίμαχου θέματος, με κέντρο τα σχόλια που έκανε στον ασύρματο της ομάδας έπειτα από μια σύγκρουση με τον Lance Stroll, όπου και χρησιμοποίησε τις φράσεις "καθυστερημένος" και "Μόγγολος", μετά από τη σύγκρουση. Ο Φερστάπεν παραδέχθηκε μετά τη διαδικασία ότι η επιλογή των λέξεων "δεν ήταν σωστἠ", ενώ η Μογγολική κυβέρνηση και η ομάδα Μογγολικής ταυτότητας έχει ζητήσει από τον οδηγό να απολογηθεί για τα σχόλια. Η Μογγολική κυβέρνηση, επίσης, έχει απαιτήσει από τη FIA να πάρει μέτρα για τα σχόλια τα οποία έγιναν, παρότι η FIA δεν έχει κάνει κάποια κίνηση.
Στους επόμενους 3 αγώνες, τα αποτελέσματα του Φερστάπεν ήταν απογοητευτικά με τον Ολλανδό να τερματίζει 6ος στο Τουρκικό Γκραν Πρι, μετά από ένα γλύστριμα που του στοίχησε χρόνο και θέσεις. Στο Γκραν Πρι του Μπαχρέιν, τερμάτησε στην 2η θέση και πήρε και τον ταχύτερο χρόνο του αγώνα, σε ένα Γκραν Πρι το οποίο έμεινε γνωστό για το τρομακτικό ατύχημα του Romain Grosjean, που τον είδε να ξεφεύγει από την τυλιγμένη στις φλόγες Haas. Στο δέυτερο Γκραν Πρι στο Μπαχρέιν, το Γκραν Πρι του Σακίρ, ο Φερστάπεν υπέστη την 4η εγκατάλειψη του στη σεζόν, μετά από ένα περίεργο συμβάν στον πρώτο γύρο, στο οποίο στην προσπάθεια του να αποφύγει την επαφή με τον Charles Leclerc και τον Sergio Perez, τελικά έπεσε στην αμμοπαγίδα και τελικά στις μπαριέρες. Τουλάχιστον η χρονιά έκλεισε θετικά για τον 23χρονο -τότε- οδηγό, με την pole position και τη νίκη στο τελευταίο Γκραν Πρι της χρονιάς, στο Άμπου Ντάμπι.
Το 2020, ο Μαξ Φερστάπεν τελείωσε τη χρονιά στην 3η θέση με 214 πόντους, πίσω από τις δύο Mercedes του Lewis Hamilton και του Valterri Bottas, με 2 νίκες, 11 πόντιουμ, 4 ταχύτερους γύρους και μια pole position.
Σεζόν 2021: Παγκόσμιος πρωταθλητής
Στο Γκραν Πρι του Μπαχρέιν του 2021, ο Φερστάπεν ήταν πρώτος σε όλους τους δοκιμαστικούς γύρους και κατέκτησε την 4η pole position της καριέρας του. Αυτή ήταν και η πρώτη (και μέχρι τώρα η μόνη) φορά που κατέκτησε συνεχόμενες pole position. Πάλεψε με τον Lewis Hamilton για τη νίκη, και στον 53ο γύρο, προσπέρασε τον Hamilton, παρότι τελικά αναγκάστηκε να παραδώσει τη θέση του, επειδή στην προσπάθεια του να προσπεράσει τον Hamilton, πέρασε εκτός ορίων της πίστας, με αποτέλεσμα να βγει 2ος πίσω από τον Βρετανό. Στον επόμενο γύρο, το Γκραν Πρι της Εμίλια Ρομάνια, ο Φερστάπεν κατατάχθηκε τρίτος με τον νέο του ομόσταβλο, τον Sergio Perez να κατατάσσεται 2ος, κάτι που αποτέλεσε την πρώτη φορά που χάνει στις κατατακτήριες από ομόσταβλό του, από το Γκραν Πρι της Ιταλίας το 2019. Στην εκκίνηση του αγώνα, ο Φερστάπεν κατάφερε να προσπεράσει όχι μόνο τον 2ο Perez αλλά και τον poleman Lewis Hamilton και τελικά να πάρει την 1η θέση. Παρέμεινε στην κορυφή της κατάταξης μετά τον πρώτο γύρο των πιτ-στοπ καθώς και μετά από την επανεκκίνηση του αγώνα, αφού ο αγώνας ανεστάλθη στον 33ο γύρο. Ο αντίπαλός του, Hamilton, τερμάτισε 2ος μειώνοντας τη διαφορά του πρωταθλήματος έναντι του Φερστάπεν στον 1 πόντο. Στο επερχόμενο Πορτογαλικό Γκραν Πρι, ο Φερστάπεν τερμάτισε 2ος μετά από μια μακρά μάχη με τον Lewis Hamilton. Η μεταξύ τους μάχη συνεχίστηκε και στο Ισπανικό Γκραν Πρι, με τη στρατηγική της Mercedes να δίνει στον Hamilton το προβάδισμα και τελικά τη νίκη.
Σεζόν 2022
Τον Μάρτιο του 2022 ο Verstappen υπέγραψε πενταετή επέκταση συμβολαίου με τη Red Bull Racing για τις σεζόν 2023 έως 2028.
Ο Verstappen υπέστη δύο αποσύρσεις που σχετίζονται με το σύστημα καυσίμων στους τρεις πρώτους αγώνες, βρίσκοντας τον εαυτό του 46 βαθμούς πίσω από τον ηγέτη του πρωταθλήματος Charles Leclerc. Απάντησε κερδίζοντας πέντε από τους επόμενους επτά αγώνες, επιτρέποντάς του να πάρει το προβάδισμα στο πρωτάθλημα και να δημιουργήσει μια διαφορά 37 βαθμών από τη δεύτερη θέση, που μέχρι τότε κατείχε ο συμπαίκτης του Sergio Pérez. Στις 9 Οκτωβρίου 2022 ο Φερστάπεν αναδείχθηκε για δεύτερη φορά στην καριέρα του παγκόσμιος πρωταθλητής στη Φόρμουλα 1.
Εξωτερικοί σύνδεσμοι
Κατηγορία:Ολλανδοί οδηγοί Φόρμουλα 1 Κατηγορία:Παγκόσμιοι Πρωταθλητές Φόρμουλα 1
Σκαρμός
thumb|220px|Σκαρμός σε σύγχρονο κωπηλατικό σκάφος Σκαρμός είναι ένας σιδερένιος άξονας ο οποίος στην άκρη του περιέχει ένα τετράγωνο ανοικτό με μια βαλβίδα στην κορυφή. Μέσα στον σκαρμό τοποθετείται το κουπί και με την ειδική βαλβίδα βιδώνεται στον σκαρμό. Ο σκαρμός επιτρέπει στον κωπηλάτη να εκτελεί μεγαλύτερες κουπιές.
Κατηγορία:Κωπηλασία
Νίκος Χιωτάκης
Ο '''Νίκος Γ. Χιωτάκης''' είναι Έλληνας πολιτικός και διατέλεσε δήμαρχος Κηφισιάς έως και την 31/8/2014.
Γεννήθηκε το  1963  στην  Κηφισιά και έχει δύο κόρες, την Φωτεινή και την Βασιλική. Είναι πτυχιούχος Γεωπόνος του  Γεωπονικού Πανεπιστημίου Αθηνών. Εργάζεται ως γεωπόνος - ελεύθερος επαγγελματίας στην μελέτη και κατασκευή έργων πρασίνου. Εκλέχτηκε τον Ιανουάριο του 2015 και είναι σήμερα Πρόεδρος του Δ.Σ. και Διευθύνων Σύμβουλος της Α.Ε. ΠΕΤΑ, η οποία έχει κύριο μέτοχο την ΚΕΔΕ. Συμμετέχει στην ελληνική αντιπροσωπεία της Επιτροπής των Περιφερειών (Comitee of Regions) του Ευρωπαϊκού κοινοβουλίου. Είναι εκλεγμένο μέλος του Διοικητικού Συμβουλίου της Κεντρικής Ένωσης Δήμων Ελλάδος (ΚΕΔΕ) από τον Οκτώβριο του 2014.
Συμμετείχε, για πρώτη φορά, στις Δημοτικές Εκλογές το 1998  και εκλέχτηκε πρώτος Δημοτικός Σύμβουλος. Εξελέγη πρώτη φορά Δήμαρχος Κηφισιάς στις Δημοτικές εκλογές του 2002, με 57,7% την δεύτερη Κυριακή. Στις Δημοτικές εκλογές του Οκτωβρίου του 2006 επανεξελέγη Δήμαρχος Κηφισιάς από την πρώτη Κυριακή. Στις Δημοτικές Εκλογές του Νοεμβρίου του 2010 εξελέγη Δήμαρχος του νέου "Καλλικρατικού" Δήμου Κηφισιάς, με τις δημοτικές ενότητες Εκάλης, Νέας Ερυθραίας Κηφισιάς, με ποσοστό 54,66% τη δεύτερη Κυριακή. Στις Δημοτικές Εκλογές του Μαΐου του 2014 δεν επανεξελέγη Δήμαρχος, έλαβε ποσοστό 46,40% στην Α' Κυριακή, καθώς στην Β΄ Κυριακή επικράτησε ο Γιώργος Θωμάκος με ποσοστό 51,57% και 16.707 ψήφους έναντι ποσοστού 48,43% και 15.691 ψήφους που έλαβε ο Νίκος Χιωτάκης.
Τον Απρίλιο του 2007 εξελέγη Πρόεδρος του Ενιαίου Συνδέσμου Δήμων Κοινοτήτων Νομού Αττικής και επανεξελέγη τον Μάρτιο του 2009. Τον Σεπτέμβριο του 2011 εξελέγη στη θέση του γραμματέα της Περιφερειακής Ένωσης Δήμων Αττικής (ΠΕΔΑ). Τον Δεκέμβριο του 2011 εξελέγη αντιπρόεδρος του Δ.Σ. του Ειδικού Διαβαθμιδικού Συνδέσμου Νομού Αττικής.
Χιωτακης Νικος
(2-μεθυλοκυκλοπροπυλο)μεθανάλη
Η (2-μεθυλοκυκλοπροπυλο)μεθανάλη ή 2-μεθυλοκυκλοπροπανοκαρβοξαλδεΰδη ή 2-μεθυλοκυκλοπροπανοκαρβαλδεΰδη ή (2-μεθυλοκυκλοπροπυλο)καρβοξαλδεΰδη ή 2-μεθυλοφορμυλοκυκλοπροπάνιο (σε δύο (2) γεωμετρικά ισομερή) είναι οργανική χημική ένωση που ανήκει στην ομόλογη σειρά των κυκλοαλκαναλών, δηλαδή των αλδεϋδών με ένα δακτύλιο και κανένα πολλαπλό δεσμό (εκτός του διπλού δεσμού το καρβονυλίου). Ο σύντομος συντακτικός της τύπος είναι 100 px. Με βάση το χημικό της τύπο, C5H8O, έχει τα ακόλουθα 196 ισομερή θέσης:
Κυκλοπροπάνια
«Κυκλοπροπάνια» ονομάζονται τα κυκλοαλκάνια με τριμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση γωνίας δεσμού  που είναι η συνηθισμένη γωνία δεσμού sp3-sp3 που αντιστοιχεί σε κορεσμένο. Ύστερα από ενεργειακή ανάλυση των πιθανών δομών - μοριακών μοντέλων με κβαντομηχανικές μεθόδους προέκυψε ως πιθανότερη η εκδοχή του sp2 υβριδισμού και της δημιουργίας δύο μοριακών τροχιακών τριών κέντρων (των τριών ατόμων C), σ (2sp2-2sp2-2sp2) και π (2p-2p-2p), με 3 ηλεκτρόνια ανά μοριακό τροχιακό, ώστε να χρησιμοποιηθούν τα 6 διαθέσιμα ηλεκτρόνια των 3 ατόμων C (τα άλλα 6 χρησιμοποούνται για τους 6 σ δεσμούς με τα 6 άτομα υδρογόνου ή και τα αλκύλια). Αντί δηλαδή των κλασσικών 3 ομοιοπολικών δεσμών δύο κέντρων μεταξύ των ατόμων C, υπάρχουν 2 ομοιοπολικοί δεσμοί τριών κέντρων. 300 px Εξαιτίας αυτού του γεγονότος προκύπτει η λεγόμενη «ενέργεια τάσης δεσμών» που συνυπολογίζει την ενέργεια παραμόρφωσης δεσμικής γωνίας (κατά Baeyer), που οφείλεται στη διαφορά γωνίας από την κανονική, και την ενέργεια στρέψης (κατά Piltzer), που οφείλεται στην αδυναμία του συστήματος να στρέψει τους δεσμούς του και να πάρει διαμόρρφωση αποφυγής των απώσεων τύπου Van der Waals, που αναπτύσσονται από την προσέγγιση αλληλοαπωθούμενων ατόμων και ομάδων αυτών. Ενώ λοιπόν το ισομερές προπένιο έχει θερμότητα ολικής καύσης 1.971 kcal/mole το κυκλοπροπάνιο έχει 2.088 kcal/mole. Το ΔQ = 117 kJ/mole αντιστοιχεί ακριβώς στην επιπλέον ενέργεια που παγιδεύει η ιδιάζουσα δομή του τριμελή δακτυλίου. Αποτέλεσμα των παραπάνω είναι τα κυκλοπροπάνια να δείνουν αντιδράσεις προσθηκοδιάσπασης-1,3. Η (2-μεθυλοκυκλοπροπυλο)μεθανάλη διαφέρει από το κυκλοπροπάνιο στο ότι διαθέτει μια φορμυλομάδα (CHO) και ένα μεθύλιο, αντί των δύο (2) ατόμων υδρογόνου στα ατόμα άνθρακα #1 και #2, αντίστοιχα. Έτσι συνδυάζει και τις ιδιότητες των αλδεϋδών. Επειδή οι δεσμοί του δακτυλίου δεν μπορούν να περιστραφούν ελεύθερα, σχηματίζονται δυο γεωμετρικά ισομερή: Στην Ε- ή cis- (2-μεθυλοκυκλοπροπυλο)μεθανάλη, οι ομάδες CHO και CH3 βρίσκονται προς την ίδια πλευρά, του επίπεδου του κυκλοπροπανικού τριγώνου, ενώ στη Ζ- ή trans- (2-μεθυλοκυκλοπροπυλο)μεθανάλη βρίσκονται εκατέρωθεν του επιπέδου αυτού.
Από 2,4-διαλο-3-μεθυλοβουτανάλη
Με επίδραση ψευδαργύρου σε 2,4-διαλο-3-μεθυλοβουτανάλη παράγεται (2-μεθυλοκυκλοπροπυλο)μεθανάλη, με ενδομοριακή αντίδραση Wurtz : 100 px
Πηγές
Κατηγορία:Κυκλοαλκανάλες
Το Κορίτσι του Αποχαιρετισμού
Η ταινία Το Κορίτσι του Αποχαιρετισμού (αγγλ. The Goodbye Girl) είναι ρομαντική κομεντί παραγωγής 1977 σκηνοθεσίας Χέρμπερτ Ρος με πρωταγωνιστές τους Ρίτσαρντ Ντρέιφους και Μάρσα Μέισον. Το σενάριο της ταινίας έγραψε ο θεατρικός συγγραφέας Νιλ Σάιμον. Η ταινία χάρισε στον Ρίτσαρντ Ντρέιφους το Όσκαρ Α΄ Ανδρικού Ρόλου και έλαβε 4 ακόμα υποψηφιότητες.
Υπόθεση
Η Πώλα ΜακΦάντεν (Μάρσα Μέισον) επιστρέφοντας στο σπίτι της, μαζί με την κόρη της Λούσι (Κουίν Κάμινγκς), ανακαλύπτει ότι ο εραστής της, Τόνι ΝτεΦόρρεστ, την παράτησε κι ότι υπερνοικίασε το διαμέρισμα στο οποίο έμεναν όλοι μαζί σε κάποιον άλλο. Λίγο αργότερα εμφανίζεται, μέσα στη νύχτα, στο κατώφλι του διαμερίσματος ο νέος ενοικιαστής, ο νευρωτικός αλλά αξιαγάπητος ηθοποιός, Έλλιοτ Γκάρφιλντ (Ρίτσαρντ Ντρέιφους), ο οποίος αγνοεί την ύπαρξη της Πώλα. Η Πώλα ξεκαθαρίζει από την αρχή ότι δεν είναι διατιθεμένη να αφήσει το διαμέρισμα και συμπεριφέρεται με αγένεια στον Έλλιοτ, εκείνος αφήνει την Πώλα και την κόρη της να μείνουν στο διαμέρισμα πάραυτα. Έτσι λοιπόν ξεκινάει μια επεισοδιακή συγκατοίκηση με την Πώλα και τον Έλλιοτ να προσπαθούν να τα βγάλουν πέρα οικονομικά. Η Πώλα ψάχνει για δουλειά ως χορεύτρια και ο Έλλιοτ πιάνει δουλειά σε σκηνή του Μπρόντγουεϊ όπου αναγκάζεται να υποδυθεί το Ριχάρδο Γ' του Σαίξπηρ ως θηλυπρεπή ομοφυλόφιλο. Και οι δυο τους πρόκειται να αποτύχουν, αλλά μετά από μια σειρά συγκρούσεων ανακαλύπτουν ότι είναι ερωτευμένοι.
Πληροφορίες
Ρομαντική κομεντί σε σενάριο του Αμερικανού συγγραφέα Νιλ Σάιμον και σκηνοθετημένη από τον Χέρμπερτ Ρος. Η ταινία συνεχίζει την παράδοση των θεατρικών του Σάιμον, ο οποίος φέρνει κοντά αταίριαστα άτομα με μεγάλη επιτυχία και προκαλώντας τρομερό γέλιο. Το σενάριο του Σάιμον μεταφέρθηκε έπειτα στο θεατρικό σανίδι (το 1993 συγκεκριμένα, όπου Το κορίτσι του αποχαιρετισμού έγινε μιούζικαλ του Μπρόντγουεϊ).
Αρχικά ο Σάιμον προόριζε το ρόλο του Έλλιοτ για τον Ρόμπερτ Ντε Νίρο, ενώ είχε προσεγγίσει επίσης και τους Τζακ Νίκολσον και Τζέιμς Κάαν, ενώ ανέθεσε το ρόλο της Πώλα στην τότε σύζυγό του Μάρσα Μέισον, η οποία είχε κάνει επιτυχία το 1973 με την ταινία Σιντερέλα, η γκαρσόνα της νύχτας (Cinderella Liberty). Ο αρχικός τίτλος της ταινίας, την οποία επρόκειτο να σκηνοθετήσει ο Μάικ Νίκολς, ήταν Bogart Slept Here. Ο Σάιμον πήρε την ιδέα για το σενάριο βασισμένος στις διηγήσεις του Ντάστιν Χόφμαν για την περίοδο που ήταν άσημος ηθοποιός. Ο Χόφμαν ζήτησε να συμμετάσχει στην ταινία αλλά το αίτημά του απορρίφθηκε. Μετά από μερικές εβδομάδες πρόβας, έγινε φανερό ότι ο ΝτεΝίρο δεν ήταν κατάλληλος για το ρόλο. Έτσι ο Νίκολς και ο ΝτεΝίρο αντικαταστάθηκαν από τον Ρος και τον Ντρέιφους. Ο Ρίτσαρντ Ντρέιφους μέχρι εκείνη την περίοδο είχε κάνει επιτυχία με τις ταινίες: Νεανικά Συνθήματα (American Graffiti, 1973), Τα σαγόνια του καρχαρία (Jaws, 1975) και είχε ολοκληρώσει τα γυρίσματα του Στενές επαφές τρίτου τύπου (Close Encounters of the Third Kind, 1977). Ο Σάιμον έγραψε ξανά το σενάριο προσαρμόζοντάς το στη χημεία μεταξύ της Μέισον και του Ντρέιφους και ξεκίνησαν τα γυρίσματα μεταξύ της Νέας Υόρκης και του Λος Άντζελες. Ο Ντρέιφους βασίστηκε στο χαρακτήρα του φίλου του Χάρλαν Έλλισον για να αποδώσει το χαρακτήρα του Έλλιοτ.
Υποδοχή και Βραβεία
Η ταινία προβλήθηκε το 1977 κάνοντας υψηλές για την εποχή εισπράξεις, ξεπερνώντας τα 80 εκατομμύρια δολάρια στο αμερικανικό box-office. Οι κριτικοί υποδέχτηκαν την ταινία με ευνοϊκές κριτικές και η ταινία έλαβε 5 υποψηφιότητες για όσκαρ. Το 1977 ήταν η χρονιά των νευρώσεων με την ταινία Ο Νευρικός Εραστής (Annie Hall, 1977) του Γούντι Άλεν να οδηγεί την κούρσα και να κερδίζει το Όσκαρ καλύτερης ταινίας, και σκηνοθεσίας, κατηγορίες στις οποίες ήταν υποψήφια και Το κορίτσι του αποχαιρετισμού. Ο Ρίτσαρντ Ντρέιφους κατάφερε να επικρατήσει του Γούντι Άλεν κερδίζοντας το όσκαρ Α' ανδρικού ρόλου, για την ερμηνεία του νευρωτικού Έλλιοτ. Έτσι ο Ντρέιφους έγινε ο νεότερος ηθοποιός που απέσπασε το βραβείο σε αυτή την κατηγορία όντας μόλις 30 χρονών, ένα ρεκόρ το οποίο κατέρριψε το 2002 ο Έιντριεν Μπρόντι για τη νίκη του για την ταινία του Ρόμαν Πολάνσκι Ο Πιανίστας (The Pianist). Η Μάρσα Μέισον έχασε το όσκαρ Α' γυναικείου ρόλου από τη θρυλική Άννι Χωλ της Ντάιαν Κίτον στο Νευρικό Εραστή. Ο Χέρμπερτ Ρος, έλαβε υποψηφιότητα για Όσκαρ Σκηνοθεσίας για μιαν άλλη ταινία το Η Κρίσιμη Καμπή (The Turning Point, 1977) που ήταν υποψήφια για 11 όσκαρ, χωρίς όμως να καταφέρει να κερδίσει κανένα βραβείο.
Βραβεία Ακαδημίας Κινηματογράφου (Όσκαρ) Βραβεύσεις: Υποψηφιότητες:
Παραπομπές
Κατηγορία:Αμερικανικές ταινίες Κατηγορία:Ταινίες του 1977 Κατηγορία:Ταινίες παραγωγής Warner Bros. Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
18 Μαΐου
17 Μαΐου | 18 Μαΐου | 19 Μαΐου
Η 18η Μαΐου είναι η 138η ημέρα του έτους κατά το Γρηγοριανό ημερολόγιο (139η σε δίσεκτα έτη). Υπολείπονται 227 ημέρες.
Εορτολόγιο Ορθόδοξης Εκκλησίας
Κατηγορία:Ημέρες του έτους
Λουδοβίκος Σούτερ
Ο Λουδοβίκος Σούτερ (Jules Alexis Louis Zutter) ήταν Ελβετός Ολυμπιονίκης στην γυμναστική.
Όταν προκηρύχθηκαν οι Ολυμπιακοί αγώνες της Αθήνας αποφάσισε να λάβει μέρος με τα χρώματα της πατρίδας του, της Ελβετίας. Συμμετείχε στη γυμναστική και κατέκτησε τρία μετάλλια, τα μοναδικά της Ελβετίας σε αυτούς τους Ολυμπιακούς Αγώνες. Τα μετάλλια είναι: Χρυσό στον πλάγιο ίππο, αργυρό στο γυμναστικό άλμα και αργυρό στους παράλληλους ζυγούς (δίζυγο).
Μετά τους αγώνες επέστρεψε στην Πάτρα μαζί με τους Πατρινούς ολυμπιονίκες και γνώρισε τις ίδιες τιμές με αυτούς σαν να εκπροσώπησε τα ελληνικά χρώματα. Το 1897 με την κήρυξη του Ελληνοτουρκικού πολέμου η οικογένεια Σούτερ εγκατέλειψε την Ελλάδα και επέστρεψε στην Ελβετία.
Πηγές
Κατηγορία:Ελβετοί Ολυμπιονίκες Κατηγορία:Ελβετοί αθλητές του στίβου Κατηγορία:Ελβετοί αθλητές της γυμναστικής Κατηγορία:Αθλητές της γυμναστικής στους Θερινούς Ολυμπιακούς Αγώνες 1896 Κατηγορία:Αθλητές στίβου της Παναχαϊκής Κατηγορία:Αθλητές γυμναστικής της Παναχαϊκής
Τετράδραχμο
Το τετράδραχμο ήταν τύπος αρχαίου ελληνικού αργυρού νομίσματος το οποίο είχε αξία ίση με τέσσερις δραχμές. Τα πλέον γνωστά τετράδραχμα της αρχαιότητας ήταν αυτό της πόλης των Αθηνών το οποίο είχε ευρεία εμπορική χρήση από τις αρχές του 5ου αιώνα έως και τον 1ο αιώνα π.Χ., καθώς και το ελληνιστικό τετράδραχμο του Μεγάλου Αλεξάνδρου.
Ιστορία
Η μετάβαση προς τα τετράδραχμα έγινε κατά την περίοδο 525–510 π.Χ., ενώ η εγκατάλειψη των διδράχμων εραλδικού τύπου και των πρώτων τετραδράχμων μετά την ναυμαχία της Σαλαμίνας το π.Χ., κάτι που υποστηρίζεται από την ανακάλυψη μεγάλου αριθμού νομισμάτων της εποχής και συγκεκριμένα μιας ποσότητας που ανακαλύφθηκε στην Ακρόπολη των Αθηνών το 1886.
Το Αθηναϊκό τετράδραχμο χρησιμοποιούνταν ευρέως στις συναλλαγές κατά την αρχαιότητα, και το χρησιμοποιούσαν ακόμα και πόλεις οι οποίες ήταν εχθρικές προς την Αθήνα. Η Αθήνα είχε στη διάθεση της ορυχεία αργύρου -ιδιαίτερα αυτό του Λαυρίου- και ήταν σε θέση να παράγει μεγάλο αριθμό νομισμάτων και να διαθέτει μεγάλη οικονομική άνεση, κάτι που επέτρεψε στην πόλη την περάτωση μεγάλων έργων όπως την ανοικοδόμηση της Ακροπόλεως και το κτίσιμο του Παρθενώνα, καθώς και την χρηματική υποστήριξη κατά τη διάρκεια του Πελοποννησιακού πολέμου. Το Αθηναϊκό τετράδραχμο είχε την παράσταση της κεφαλής της Αθηνάς στη μια όψη, και την παράσταση της γλαυκός -κουκουβάγιας- στην άλλη πλευρά η οποία αποτελούσε το σύμβολο της πόλης και συνοδευόταν με ένα κλαδί ελιάς. Σύμφωνα με τον Φιλόχορο, Αθηναίο ιστορικό του 3ου αιώνα π.Χ., η γλαυξ ήταν γνωστή σε όλο τον αρχαίο κόσμο και απολάμβανε εμπιστοσύνης ως χρηματική μονάδα.
Το σχέδιο του νομίσματος παρέμεινε αναλλοίωτο για πάνω από 2 αιώνες, όταν και αισθητικά άρχισε να θεωρείται πεπαλαιωμένο. Για να διαφοροποιήσει το νόμισμα της από τον αργυρό στατήρα της Αίγινας ο οποίος ζύγιζε περίπου 12.3 γραμμάρια, η Αθήνα δημιούργησε το τετράδραχμο της με βάση το Αττικό μέτρο των 4.3 γραμμαρίων ανά δραχμή, συνολικά 17.2 γραμμάρια.
Σύντομα το τετράδραχμο υιοθετήθηκε ως τύπος νομίσματος και από άλλες πόλεις στον αρχαίο ελληνικό κόσμο, στον ελληνικό χώρο και τις ελληνικές αποικίες, ενώ μέσω των εκστρατειών του Μεγάλου Αλεξάνδρου οι Μακεδονικές παραλλαγές του τετράδραχμου έφτασαν έως την κεντρική Ασία και την Ινδία, και συνεχίστηκαν για αρκετούς αιώνες με τα βασίλεια των διαδόχων.
Δείγματα
Τα παρακάτω δείγματα τετράδραχμων από διάφορες ελληνικές πόλεις και αποικίες παρατίθενται σε χρονολογική σειρά από αριστερά προς τα δεξιά.
Εξωτερικοί σύνδεσμοι
Κατηγορία:Ελληνικά νομίσματα
Χλωροπικρίνη
Η χλωροπικρίνη είναι τοξική ουσία που χρησιμοποιήθηκε στο παρελθόν ως χημικό όπλο. Καθώς προκαλεί βλάβες στο αναπνευστικό σύστημα των θηλαστικών, ταξινομείται ως ασφυξιογόνο αέριο.